Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Елена Јанчева со службена легитимација број 28-0020 и Мијалче Стојанов со службена легитимација број 28-0005 изврши редовен инспекциски надзор над субјектот на инспекциски надзор Хуманитарно здружение за помош и поддршка на лица со посебни потреби ,, Бравура Кооператива **‘’** Делчево, со седиште на ул.,,Питу Гули бр.37, застапуван од Директорот Анета Николова и со Записник ИП1 број 16-04 од 22.05.2024 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021, 99/2022, 236/2022 и 65/2023) го донесе следното:

**Р Е Ш Е Н И Е**

Се наредува на Анета Николова, Директор на Хуманитарно здружение за помош и поддршка на лица со посебни потреби ,, Бравура Кооператива **‘’** Делчево, (во натамошниот текст: Давателот на услугите), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

1. Давателот на услугата, односно координаторот извештајот од спроведената евалуација на дадените услуги и проценката на задоволството на корисниците, како и членовите на нивните семејства, најдоцна 30 дена од спроведувањето, да го доставува и до Заводот за социјални дејности и Центарот, согласно член 106 од Законот и член 29 став 3 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019, 198/2021 и 75/2023 ).

**Рокот за извршување на изречената инспекциска мерка е 10 дена од денот на приемот на решението и постојано.**

2. Давателот на услугата, односно координаторот евиденцијата на корисници да ја води, односно да содржи: податоци за секој корисник во однос на возраст, пол, образование, етничка припадност, вид на помош во остварување основни и инструментални активности, припадност на корисничка група, согласно со член 106 од Законот и член 20 став 2 алинеја 1 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019, 198/2021 и 75/2023).

**Рокот за извршување на изречената инспекциска мерка е 10 дена од денот на приемот на решението и постојано.**

3. Давателот на услугата, во сите предмети на негувателите да обезбеди Листа на активности за остварување на услугата помош и нега во домот , врз основа на кои треба да се дава услугата, согласно член 106 од Законот, член 18 став 1 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019, 198/2021 и 75/2023).

**Рокот за извршување на изречената инспекциска мерка е 10 дена од денот на приемот на решението и постојано.**

4. Давателот на услугата, односно координаторот да му обезбедува поддршка на корисникот во изборот на негувател од евиденцијата на достапни негуватели во соработка со стручниот работник во Центарот, односно корисникот потребно е да даде изјава за согласност за негувателот, согласно член 106 од Законот и член 26 став 1 алинеја 1 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019, 198/2021 и 75/2023 ).

**Рокот за извршување на изречената инспекциска мерка е 10 дена од денот на приемот на решението и постојано.**

5. Давателот на услугата, односно координаторот, да организира координативни состаноци со негувателите еднаш неделно заради дискусија за сите околности кои влијаат врз давањето на услугата, односно за одржаните координативни состаноци, да составува записник, согласно член 106 од Законот и член 26 став 1 алинеја 9 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019, 198/2021 и 75/2023).

**Рокот за извршување на изречената инспекциска мерка е 10 дена од денот на приемот на решението и постојано.**

6. Во предметите на корисниците на услугата помош и нега во домот, Давателот на услугата да обезбеди временски распоред на користење на услугата во текот на месецот, одреден од страна на корисникот во договор со негувателот, односно координаторот и стручниот работник од Центарот, согласно член 75 и 106 од Законот и член 14 став 2 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019, 198/2021 и 75/2023).

**Рокот за извршување на изречената инспекциска мерка е 10 дена од денот на приемот на решението и постојано.**

7. Давателот на услугата, да обезбеди докази за негувателот дека ги исполнува условите за давање на услугата помош и нега во домот, односно во предметот на негувател С. А. да обезбеди уверение од судот дека не и е одземена или ограничена деловната способност и доказ за образование, а во предметот на негувател О. Ј. доказ за образование, согласно член 106 од Законот и член 27 став 1 алинеја 2 и 3 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019, 198/2021 и 75/2023).

**Рокот за извршување на изречената инспекциска мерка е 10 дена од денот на приемот на решението и постојано.**

8. Раководното или друго овластено лице во установата за социјалната заштита е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот.

9. Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита Елена Јанчева со службена легитимација број 28-0020 и Мијалче Стојанов со службена легитимација број 28-0005 изврши редовен инспекциски надзор над субјектот на инспекциски надзор Хуманитарно здружение за помош и поддршка на лица со посебни потреби ,, Бравура Кооператива **‘’** Делчево, со седиште на ул.,,Питу Гули,, бр.37, застапуван од Директорот Анета Николова и состави Записник ИП1 број 16-04 од 22.05.2024 година, во кој се констатирани недостатоци и неправилности во постапувањето на Давателот на социјалните услуги во постапката за давање на услугата помош и нега во домот.

Врз основа на изнесеното се одлучи како во диспозитивот на ова решение

Жалбата не го задржува извршувањето на решението согласно член 340 став 2 од Законот.

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-04 од 31.05.2024 година.

Инспектори за социјална заштита:

Елена Јанчева

Мијалче Стојанов